Els actes del 8 de Març encaren la recta final
27 de març 2017

![Imagen 1](/media/4pldwrhi/59_maduixa-mulïer.jpg)![Imagen 2](/media/hbujvsmw/19_img_7435c1.jpg)

​![](/media/nmmkmvsm/19_cartel_cuerpo.jpg)  

Els actes de la programació del 8 de Març, Dia Internacional de la Dona, arriben a la recta final. Entre els esdeveniments es troben representacions de teatre i de dansa i conferències amb la dona com a protagonista.

Dimarts 28 de març, a les 17 h, tindrà lloc la conferència _El calat dels micromasclismes en la societat actual_ en el Centre Permanent de Persones Adultes Miguel Hernández (carrer Dolores Ibarruri, s/n, el Port de Sagunt) a càrrec de Mª José Gámez Fuentes, doctora en Comunicació Audiovisual de la Universitat Jaume I de Castelló.

Divendres 31 de març, a les 19.30 h, el Col·lectiu de Dones 8 de Març organitza en el saló d'actes del Centre Cívic Antic Sanatori dos actes: el primer, la representació de l'espectacle de dansa _Paquita_ de la companyia Ababol i a continuació la taula redona _Feminismes. Lluita pels drets: àvies, mares i filles_ amb la participació de l'autora de l'obra de dansa, Lola Cosín Torada, i de la doctora d'Història Contemporània de la Universitat de València, Vicenta Botxí Martí.

Per a finalitzar els actes del 8 de Març, el Centre Cultural Mario Monreal pujarà el teló a l'obra _Entre mujeres,_ de Santiago Moncada, el dimarts 11 d'abril, a les 18 hores. La representació, organitzada per la Associació Salut per la Tardor, estarà dirigida per Elvira Narbón.

Amb esta representació es posa punt i final a l'extensa programació en commemoració del 8 de Març, Dia Internacional de la Dona, que va començar el passat 1 de març i que s'ha estes durant tot el mes amb la celebració d'exposicions, obres de teatre i dansa, concerts, projeccions de documentals i pel·lícules, tallers, xarrades, conferències i manifestacions, actes organitzats i coordinats per la regidoria d'Igualtat de l'Ajuntament de Sagunt i per diferents associacions de dones del municipi.

*   [](http://www.facebook.com/sharer.php?u=https://aytosagunto.es/va/actualitat/els-actes-del-8-de-marc-encaren-la-recta-final/ "Facebook")
*   [](http://twitter.com/share?url=https://aytosagunto.es/va/actualitat/els-actes-del-8-de-marc-encaren-la-recta-final/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-actes-del-8-de-marc-encaren-la-recta-final/ "Linked In")
*   [](mailto:?body=https://aytosagunto.es/va/actualitat/els-actes-del-8-de-marc-encaren-la-recta-final/)